

**ΣΧΟΛΗ ΑΝΘΡΩΠΙΣΤΙΚΩΝ ΚΑΙ ΚΟΙΝΩΝΙΚΩΝ ΕΠΙΣΤΗΜΩΝ**

**ΠΑΙΔΑΓΩΓΙΚΟ ΤΜΗΜΑ ΔΗΜΟΤΙΚΗΣ ΕΚΠΑΙΔΕΥΣΗΣ**

**Πρόγραμμα Μεταπτυχιακών Σπουδών**

**«Σχεδιασμός Μαθήματος και Ανάπτυξη Διδακτικού Υλικού**

**σε Σύγχρονα Περιβάλλοντα Μάθησης»**

**(προηγούμενη ονομασία «Σύγχρονα Περιβάλλοντα Μάθησης**

**και Παραγωγή Διδακτικού Υλικού»)**

**Αργοναυτών & Φιλελλήνων, 382 21 Βόλος, τηλ.: 24210-74897, 74783, 74785**

**e-mail: primedupg@uth.gr**



**ΑΝΑΚΟΙΝΩΣΗ – ΠΡΟΚΗΡΥΞΗ**

Το Πρόγραμμα Μεταπτυχιακών Σπουδών «*Σχεδιασμός Μαθήματος και Ανάπτυξη Διδακτικού Υλικού σε Σύγχρονα Περιβάλλοντα Μάθησης*» του Παιδαγωγικού Τμήματος Δημοτικής Εκπαίδευσης, της Σχολής Ανθρωπιστικών και Κοινωνικών Επιστημών του Πανεπιστημίου Θεσσαλίας σας προσκαλεί να εκδηλώσετε το ενδιαφέρον σας για τη συμμετοχή στις εξετάσεις εισαγωγής είκοσι (20) πτυχιούχων πανεπιστημίων ή ΤΕΙ ή αντίστοιχων Τμημάτων πανεπιστημίων εξωτερικού με σπουδές αναγνωρισμένες ως ισότιμες των ελληνικών πανεπιστημίων ή ΤΕΙ, ως εξής:

Α΄ Κατεύθυνση: α) Απόφοιτοι Παιδαγωγικών Τμημάτων και β) Απόφοιτοι Σχολών Θετικών Επιστημών ή πτυχιούχοι Πολυτεχνικών Σχολών και ΤΕΙ που έχουν παιδαγωγική επάρκεια μετά από φοίτηση στην ΑΣΠΑΙΤΕ ή πρώην ΣΕΛΕΤΕ, συνολικά δέκα (10) άτομα.

Β΄ Κατεύθυνση: α) Απόφοιτοι Παιδαγωγικών Τμημάτων, β) Απόφοιτοι άλλων τμημάτων Φιλοσοφικών Σχολών και Σχολών Επιστημών του Ανθρώπου, και γ) Απόφοιτοι Σχολών ΦΠΨ, συνολικά δέκα (10) άτομα.

Αιτήσεις θα γίνονται δεκτές **ως και την Κυριακή 15 Σεπτεμβρίου 2024**, μόνο ηλεκτρονικά στο [primedupg@pre.uth.gr](mailto:primedupg@pre.uth.gr). Οι υποψήφιες και οι υποψήφιοι μαζί με την αίτησή τους θα πρέπει να επισυνάπτουν τα δικαιολογητικά τους σε ηλεκτρονική μορφή. Οι εξετάσεις θα πραγματοποιηθούν το πρώτο δεκαήμερο του Οκτωβρίου, ημέρα Σάββατο. Για την ακριβή ημερομηνία διεξαγωγής των εξετάσεων οι ενδιαφερόμενες και οι ενδιαφερόμενοι θα ενημερωθούν με προσωπικό ηλεκτρονικό μήνυμα.

Ο φάκελος θα περιέχει τα ακόλουθα δικαιολογητικά σε ψηφιακή μορφή (στη χαμηλότερη δυνατή ανάλυση για τον περιορισμό του όγκου των αρχείων):

1. Έντυπο αίτησης συμμετοχής συμπληρωμένο (αναρτάται στον ιστότοπο του Τμήματος και του ΠΜΣ)

2. Αναλυτικό βιογραφικό σημείωμα

3. Αντίγραφο πτυχίου (με την αντίστοιχη βεβαίωση του ΔΙΚΑΤΣΑ ή του ΔΟΑΤΑΠ αν προέρχεται από

πανεπιστήμιο του εξωτερικού)

4. Πιστοποιητικό Σπουδών με αναλυτική βαθμολογία όλων των ετών

5. Αναγνωρισμένα διπλώματα γνώσης ξένων γλωσσών (επιπέδου τουλάχιστον Β2, π.χ. First Certificate in

English)

6. Βεβαίωση εκπόνησης διπλωματικής εργασίας (όπου να αναγράφονται το θέμα, ο βαθμός και οι

επιβλέποντες καθηγητές) [εφόσον υπάρχει]

7. Αντίγραφα δημοσιεύσεων και ανακοινώσεων σε συνέδρια [εφόσον υπάρχουν]

8. Βεβαιώσεις συμμετοχής σε ερευνητικά, ευρωπαϊκά ή εκπαιδευτικά προγράμματα [εφόσον υπάρχουν]

9. Άλλα πτυχία Τμημάτων Πανεπιστημίων ή ΤΕΙ [εφόσον υπάρχουν]

10. Άλλους μεταπτυχιακούς τίτλους [εφόσον υπάρχουν]

Κάθε υποψήφια και υποψήφιος οφείλει στην αίτησή του να επιλέξει μία από τις δύο υφιστάμενες κατευθύνσεις του προγράμματος.

Για περισσότερες πληροφορίες αναφορικά με την ύλη και τον κανονισμό λειτουργίας του ΠΜΣ, καθώς και την αίτηση συμμετοχής στις εξετάσεις, οι υποψήφιες και οι υποψήφιοι μπορούν να αναζητήσουν τη σχετική ανακοίνωση στις ιστοσελίδες <http://www.uth.gr/>, <http://www.pre.uth.gr> και <https://pre.uth.gr/category/pms-sxediasmos-mathimatos-se-sugxrona-perivallonta-mathisis/>.

Για ηλεκτρονική επικοινωνία στη διεύθυνση: [primedupg@pre.uth.gr](mailto:primedupg@pre.uth.gr).

Βόλος, Αύγουστος 2024

O Διευθυντής Σπουδών του ΠΜΣ



Τριαντάφυλλος Α. Τριανταφυλλίδης

Καθηγητής